*Задруга може регистровати статус „социјалног предузетништва“, под условом да усклади* ***оснивачки акт*** *и* ***задружна правила*** *са Законом о социјалном предузетништву****.*** *Измене оба акта усваја скупштина задргуе.*

*Ако сте већ регистровали у АПР-у, а не желите да важећи оснивачки акт и задружна правила ставите ван снаге и усвојите нова акта, можете усвојити измене важећих аката, додавањем у те акте члана 1а у доле датом тексту.*

*Напомињемо да у ставу 2. тог члана можете одабрати један, неколико или све побројане начини пословања, тако што ћете избрисати оно чиме сматрате да се нећете бавити у будућности.*

*1. ИЗМЕНЕ ОСНИВАЧКОГ АКТА*

У складу са законом, чланови задруге су на седници скупштине одржане \_\_.\_\_.20\_\_. године донели одлуку да измене важећи оснивачки акт задруге тако што му додају нови чан 1а који гласи:

Члан 1а

Задруга ће пословати у складу са начелима социјалног предузетништва, остваривањем друштвене улоге у областима ***интеграције друштвено осетљивих група, заштите животне средине и/или руралног развоја и/или образовање и/или културу и/или социјалне иновације, као и у другим области од ширег друштвеног интереса***.

Социјално предузетништво ће задруга остваривати нарочито кроз:

* производњу добара намењених друштвено осетљивим групама; и/или
* пружање друштвено осетљивим групама:
  + социјалних услуга; и/или
  + образовних услуга; и/или
  + здравствених услуга; и/или
* радну интеграцију друштвено осетљивих група; и/или
* пословање које доприноси одрживом развоју девастираних подручја и локалних заједница; и/или
* пословање којим се решавају проблеми у другим областима од општег интереса.

Задруга ће **најмање 50% добити** остварене током пословне године реинвестирати, односно донирати у складу са законом који уређује социјално предузетништво и дужна је да усваја планове за реинвестирање добити и пратеће одлуке, као и да обезбедити објављивање тих планова и њихову реализује у складу са тим законом.

**Најмање 1/3 чланова органа управљања** задруге обавезно чине лица у односу на која се остварује друштвена улога те задруге, а то су лица именована у тај орган по критеријума прописаним законом који уређује социјално предузетништво.

Задруга је **обвезник извештавања** у складу са законом о социјалном предузетништву, као и свих других обавеза прописаних тим законом.

Имајући у виду да су одредбе овог члана услов за регистрацију статуса социјалног предузетништва, друге одредбе овог акта које су у супротности са њима се неће примењивати у делу у коме су контрадикторне за све време док задруга буде имала регистрован тај статус.

*2. ИЗМЕНЕ ЗАДРУЖНИХ ПРАВИЛА*

Члан 1а

Задруга послује у складу са начелима социјалног предузетништва, остваривањем друштвене улоге у областима ***интеграције друштвено осетљивих група, заштите животне средине и/или руралног развоја и/или образовање и/или културу и/или социјалне иновације, као и у другим области од ширег друштвеног интереса***.

Социјално предузетништво ће задруга остваривати нарочито кроз:

* производњу добара намењених друштвено осетљивим групама; и/или
* пружање друштвено осетљивим групама:
  + социјалних услуга; и/или
  + образовних услуга; и/или
  + здравствених услуга; и/или
* радну интеграцију друштвено осетљивих група; и/или
* пословање које доприноси одрживом развоју девастираних подручја и локалних заједница; и/или
* пословање којим се решавају проблеми у другим областима од општег интереса.

Задруга је дужна да **најмање 50% добити** остварене током пословне године реинвестира и/или донира другом субјекту социјалног предузетништва, у складу са законом који уређује социјално предузетништво, а у складу са тим усваја планове за реинвестирање добити и објављује их и реализује у складу са тим законом.

**Најмање 1/3 чланова органа управљања** задруге обавезно чине лица у односу на која се остварује друштвена улога те задруге, а то су лица именована у тај орган по критеријума прописаним законом који уређује социјално предузетништво.

Задруга је **обвезник извештавања** у складу са законом о социјалном предузетништву, као и свих других обавеза прописаних тим законом.

Имајући у виду да су одредбе овог члана услов за регистрацију статуса социјалног предузетништва, друге одредбе овог акта које су у супротности са њима се неће примењивати у делу у коме су контрадикторне за све време док задруга буде имала регистрован тај статус.